รีดเงินแบงก์เฉพาะกิจ
ครม.อนุมัติใช้เพิ่มทุน ธนาคารอิสลาม,นายกอบศักดิ์ ภูตระกูล ผู้ช่วยรัฐมนตรีประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เห็นชอบการปรับอัตราเงินนำส่งเข้ากองทุนพัฒนาระบบสถาบันการเงินเฉพาะกิจ ตามร่างประกาศกระทรวงการคลัง เรื่อง การกำหนดอัตราเงินนำส่งเข้ากองทุนพัฒนาระบบสถาบันการเงินเฉพาะกิจ (ฉบับที่ 2) พ.ศ.2559 โดยเห็นชอบการกำหนดอัตราเงินนำส่งเข้ากองทุนพัฒนาระบบสถาบันการเงินเฉพาะกิจในอัตรา 0.25% ต่อปี ของยอดเงินที่ได้รับจากประชาชน โดยให้มีผลใช้บังคับตั้งแต่วันที่ 1 ม.ค.2560 เป็นต้นไป ซึ่งเปลี่ยนแปลงจากมติ ครม. เดิมเมื่อวันที่ 30 ก.ย.2558 ที่กำหนดอัตราเงินนำส่งเข้ากองทุนฯ 0.18% ต่อปี,ทั้งนี้ สถาบันการเงินเฉพาะกิจของรัฐที่ถูกกำหนดให้ต้องส่งเงินเข้ากองทุนฯ มีทั้งสิ้น 4 แห่งประกอบด้วย ธนาคารเพื่อการเกษตรและสหกรณ์การเกษตร (ธ.ก.ส.) ธนาคารออมสิน ธนาคารอาคารสงเคราะห์ (ธอส.) และธนาคารอิสลามแห่งประเทศไทย โดยที่ผ่านมามีการนำส่งไปแล้ว 2 ครั้ง ในช่วงครึ่งหลังของปี 2558 ซึ่งสามารถเก็บเงินได้ 3,500 ล้านบาท ขณะที่งวดครึ่งแรกของปี 2559 เก็บเงินได้ 3,600 ล้านบาท ทำให้เงินสะสมที่เก็บได้ในขณะนี้มีอยู่ทั้งสิ้น 7,100 ล้านบาท,โดยวัตถุประสงค์ของการจัดเก็บเงินนำส่งเข้ากองทุนฯเพิ่มขึ้นเป็น 0.25% ต่อปี ตั้งแต่ 1 ม.ค.2560 เป็นต้นไปนั้น จะทำให้เก็บเงินเพิ่มขึ้นจากเดิมอีกปีละ 2,800 ล้านบาท ซึ่งนำไปสู่วัตถุประสงค์ของการสร้างความเข้มแข็งฟื้นฟูและช่วยสถาบันการเงินเฉพาะกิจของรัฐ คือธนาคารอิสลามที่ต้องการเพิ่มทุนในระดับ 2,000-3,000 ล้านบาท
นายกอบศักดิ์ ภูตระกูล ผู้ช่วยรัฐมนตรีประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เห็นชอบการปรับอัตราเงินนำส่งเข้ากองทุนพัฒนาระบบสถาบันการเงินเฉพาะกิจ
กอบศักดิ์ ภูตระกูล,ธนาคารอิสลาม,การปรับอัตราเงินนำส่งเข้ากองทุน,ธนาคารออมสิน,ธนาคารอาคารสงเคราะห์,ไทยรัฐฉบับพิมพ์,หนังสือพิมพ์ไทยรัฐ